

Ειδικότητα στο Τ4Ε (ΠΕ02)

«Ο Μεγάλος Πόλεμος»

Δήμητρα Τριβέλα

Τμήμα (Κωδικός 2830)

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 5](#_Toc69224385)

[Πλαίσιο Υλοποίησης 7](#_Toc69224386)

[Χρησιμοποιούμενα εργαλεία/μέσα 7](#_Toc69224387)

[Χρονοπρογραμματισμός 8](#_Toc69224388)

## 

## Ταυτότητα σεναρίου

## **Τάξη**:

## Γ΄ Γυμνασίου

## **Μάθημα/Γνωστικό Αντικείμενο**:

## Νεότερη και Σύγχρονη Ιστορία, Τα αίτια, η έκρηξη και τα μέτωπα του Α’ Παγκόσμιου πολέμου, Ενότητα 31, σ.σ. 89-91

## **Προσδοκώμενα μαθησιακά αποτελέσματα:** Οι μαθητές και οι μαθήτριες αναμένεται:

ΓΝΩΣΤΙΚΟΙ ΣΤΟΧΟΙ

* Να κατανοήσουν τα αίτια του Α΄ Παγκόσμιου Πολέμου
* Να ερμηνεύουν τους ιστορικούς όρους «*ιμπεριαλισμός, εθνικισμός, μιλιταρισμός*»
* Να διακρίνουν τα αντίπαλα στρατόπεδα του πολέμου
* Να κατανοήσουν την έννοια της *αιτιότητας* και να κάνουν τη διάκριση μεταξύ *αιτίων*, *αφορμών*, *συνεπειών, ιστορικών γεγονότων* και *φαινομένων*
* Να αποδίδουν εύστοχα το μήνυμα φωτογραφιών – ιστορικών μαρτυριών και να δημιουργούν σύντομα επεξηγηματικά κείμενα (λεζάντες)
* Να γνωρίσουν ψηφιακά εργαλεία- να αποκτήσουν ψηφιακό εγγραμματισμό

ΣΥΝΑΙΣΘΗΜΑΤΙΚΟΙ ΚΑΙ ΨΥΧΟΚΙΝΗΤΙΚΟΙ

* Να φανταστούν την καθημερινότητα των ανθρώπων που συμμετείχαν στον Α’ ΠΠ πολεμώντας στα *χαρακώματα*
* Να συζητήσουν και να συναισθανθούν τις τραγικές συνέπειες ενός πολέμου
* Να αναπτύξουν δεξιότητες συνεργασίας, να εξασκηθούν στη διαδικτυακή έρευνα

## **Προαπαιτούμενες γνώσεις των μαθητών για την υλοποίηση του σεναρίου**

* Γνώσεις για γεγονότα και καταστάσεις που προηγούνται ιστορικά (ιμπεριαλισμός και αποικιοκρατία – αποικιακοί ανταγωνισμοί – Ενότητα 15η)
* Γνώσεις χρήσης και αξιοποίησης των εργαλείων της e-me και της webex για την απρόσκοπτη εκπόνηση των δραστηριοτήτων και την επίτευξη των μαθησιακών στόχων

## **Χρόνος υλοποίησης (για 1-2 διδακτικές ώρες στην ψηφιακή τάξη)**

1 διδακτική ώρα σύγχρονης εξ αποστάσεως διδασκαλίας (50 λεπτά)

## **Σύντομη περιγραφή σεναρίου**

## Το παρόν σενάριο αποτελεί μια διδακτική πρόταση για το μάθημα της Ιστορίας στην εξ αποστάσεως εκπαίδευση με σύγχρονη διδασκαλία. Αφορά σε εκπαιδευτικό σενάριο για τη διδασκαλία του Α΄ Παγκόσμιου Πολέμου σε μαθητές και μαθήτριες της Γ΄ Γυμνασίου με έμφαση σε ατομικές και ομαδοσυνεργατικές δράσεις με χρήση της εκπαιδευτικής πλατφόρμας webex και της e-me. O εκπαιδευτικός με κατάλληλες δραστηριότητες επιθυμεί να γνωρίσει στους μαθητές και τις μαθήτριες τις σημαντικότερες πτυχές του Α΄ΠΠ (αίτια – αφορμές – αντίπαλα στρατόπεδα – φάσεις – έκβαση – κυριότερες συνέπειες). Με αφόρμηση τη διερεύνηση των ιστορικών εννοιών «*ιμπεριαλισμός, εθνικισμός, μιλιταρισμός*», που αναφέρονται στο σχολικό βιβλίο ως οι κύριοι παράγοντες της έκρηξης του Α΄ΠΠ, ο εκπαιδευτικός με τη βοήθεια εργαλείων της webex και της e-me και την ανάθεση και εκπόνηση ατομικών και ομαδικών δραστηριοτήτων εισάγει τους διδασκόμενους σε ένα από τα μεγαλύτερα κεφάλαια της παγκόσμιας ιστορίας. Οι μαθητές και οι μαθήτριες εμβαθύνουν στην ιστορική έννοια της *αιτιότητας*, μαθαίνουν να διακρίνουν *αίτια*, *αφορμές*, *συνέπειες*, *ιστορικά γεγονότα* και *φαινόμενα*. Μελετούν ομαδοσυνεργατικά φωτογραφικό υλικό από τον Α’ΠΠ και στη συνέχεια καλούνται να επιλέξουν την φωτογραφία εκείνη που αποδίδει κατά τη γνώμη τους με τον πιο χαρακτηριστικό τρόπο την (τραγική) ιδιαιτερότητα της διενέργειας των πολεμικών επιχειρήσεων κατά τη διάρκεια του Α’ ΠΠ, τις μάχες μέσα στα *χαρακώματα*. Κατόπιν εμπεδώνουν και συνοψίζουν τις καινούριες γνώσεις με ατομικές ασκήσεις αυτοαξιολόγησης. Το παρόν σενάριο ολοκληρώνεται με δραστηριότητες εμβάθυνσης – αναστοχασμού οι οποίες τούς ανατίθενται ως κατ’ οίκον εργασίες (e-assignments) και τούς παρακινούν να υιοθετήσουν ρόλους (πολεμικού ανταποκριτή / στρατιώτη του πολέμου) προκειμένου να βιώσουν στιγμές της καθημερινότητας της εποχής που μελέτησαν.

## Δραστηριότητες που οδηγούν στην ενεργητική εμπλοκή των μαθητών

Στο παρόν διδακτικό σενάριο υπάρχει μία ποικιλία δραστηριοτήτων – ατομικών και ομαδικών σχεδιασμένων κατά τρόπο, ώστε να προάγουν τη διερεύνηση διάφορων πτυχών του θέματος (Α’ Παγκόσμιος πόλεμος – διαδικτυακή έρευνα για την ερμηνεία ιστορικών εννοιών, διάκριση σύνθετων ιστορικών όρων, μελέτη, επιλογή και σχολιασμός φωτογραφικού υλικού, διατύπωση απόψεων, κριτική και αξιολόγηση), μέσα από τη συζήτηση και τη συνεργασία με τους συμμαθητές και τον εκπαιδευτικό. Ο διδάσκων παρακολουθεί, καθοδηγεί διακριτικά και ανακατευθύνει συνεχώς κατά τη διάρκεια των εργασιών.

Χρησιμοποιούμενα εργαλεία (ονομαστικά)

Σύγχρονης διδασκαλίας:

Πλατφόρμα σύγχρονης διδασκαλίας webex

* *Διαμοιρασμός οθόνης (share screen)*
* *Χωρισμός σε ομάδες (breakout sessions)*
* *Chat*
* *Polling*

Ασύγχρονης διδασκαλίας:

Πλατφόρμα ασύγχρονης διδασκαλίας e-me

* *Τοίχος*
* *e-me content*
* *course presentation*
* Ασκήσεις «Σωστό-Λάθος», «Πολλαπλής Επιλογής» και «Σύρε και άφησε»
* essay
* e-me assignments

## Βασική Ροή Σεναρίου

## Πλαίσιο Υλοποίησης

* Το παρόν διδακτικό σενάριο υλοποιείται σε μία διδακτική ώρα με τη μορφή σύγχρονης εξ αποστάσεως διδασκαλίας μέσω του webex και της e-me. Αξιοποιούνται εργαλεία παρουσίασης της e-me, εξωτερικοί σύνδεσμοι και το διαδραστικό σχολικό βιβλίο για την παρουσίαση της νέας γνώσης. Με στόχο την ενεργοποίηση γνωστικών δεξιοτήτων των μαθητών τούς ανατίθενται ομαδικές και ατομικές εργασίες με ανοιχτούς εκπαιδευτικούς πόρους (Φωτόδεντρο), και εργαλεία της e-me (e-me content). Οι μαθητές και οι μαθήτριες διευκρινίζουν ιστορικές έννοιες, έρχονται σε επαφή με ιστορικά τεκμήρια (φωτογραφίες) που αναδεικνύουν την τραγικότητα του πολέμου, συνοψίζουν και ανακεφαλαιώνουν τις κυριότερες γνώσεις σχετικά με τη νέα διδακτική ενότητα, αλλά και αυτοαξιολογούνται. Το σενάριο ολοκληρώνεται με ανάθεση κατ’ οίκον εργασιών (e-me assignments) από λίστα επιλογών, προκειμένου να επιτευχθεί το στάδιο της εμβάθυνσης και του αναστοχασμού και η υλοποίηση συναισθηματικών και ψυχοκινητικών στόχων.

## Χρησιμοποιούμενα εργαλεία/μέσα

***Πλατφόρμα σύγχρονης διδασκαλίας webex***

* *Διαμοιρασμός οθόνης (share screen)*
  + παρουσίαση μαθήματος/ αποτελεσμάτων polling
* *Χωρισμός σε ομάδες (breakout sessions)*
  + εκπόνηση ομαδικών δραστηριοτήτων
* *Chat*
  + επικοινωνία, συζήτηση, σχολιασμός, αξιολόγηση
* *Polling*
* *ψηφοφορία*

***Πλατφόρμα ασύγχρονης διδασκαλίας e-me***

* *Τοίχος*
  + Κανάλι επικοινωνίας, ανάρτηση εργασιών, σχολιασμός, αξιολόγηση, αναστοχασμός
* *e-me content*
* *course presentation – δημιουργία παρουσίασης*
* Ασκήσεις «Σωστό-Λάθος», «Πολλαπλής Επιλογής» και «Σύρε και άφησε»
* Essay – παραγωγή γραπτού λόγου
* e-me assignments
* εκπόνηση εργασιών με καταληκτική ημερομηνία παράδοσης, βαθμό και ανατροφοδότηση

***Εξωτερικοί Σύνδεσμοι***

* <http://ebooks.edu.gr/ebooks/v/html/8547/5204/Istoria_G-Gymnasiou_html-empl/index7_31.html>
* <http://photodentro.edu.gr/v/item/ds/8521/11256>
* <https://www.spiegel.de/fotostrecke/photo-gallery-images-from-the-world-war-i-battlefields-fotostrecke-37026.html>
* <https://www.youtube.com/watch?v=_G4ZY66BG38&ab_channel=HISTORY>
* <https://archive.ert.gr/625/>
* <https://www.greek-language.gr/greekLang/modern_greek/tools/lexica/triantafyllides/>

Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  **Αφόρμηση – ενεργοποίηση ενδιαφέροντος**  (Διάρκεια 8 λεπτά) | Διαβάζοντας τις δύο πρώτες γραμμές της Ενότητας 31 του σχολ. βιβλίου συναντάμε τους τρεις κυριότερους παράγοντες που προκάλεσαν τον Α’ ΠΠ. Ποιοι είναι οι όροι που αναφέρονται; Γνωρίζετε τη σημασία τους;  Γράψτε στο chat την πρώτη λέξη που έρχεται στο μυαλό σας για τον καθένα από αυτούς.  Αναζητήστε στο Διαδίκτυο την ακριβή ερμηνεία των όρων. Οι ερμηνείες που βρήκατε συμφωνούν ή όχι με το νόημα που αποδίδατε στους ιστορικούς όρους; | Οι μαθητές μελετούν τις πρώτες γραμμές της ενότητας 31 του σχολικού τους βιβλίου που αναφέρουν ότι «*Η έκρηξη του Α’ Παγκόσμιου πολέμου ήταν αποτέλεσμα της ταυτόχρονης δράσης τριών κυρίως παραγόντων: του ιμπεριαλισμού, του εθνικισμού και του μιλιταρισμού*». Εντοπίζουν τους τρεις ιστορικούς όρους και γράφουν στο chat την πρώτη λέξη που έρχεται στο μυαλό τους για τον καθένα από τους όρους που διάβασαν.  Στη συνέχεια ερευνούν διαδικτυακά την ερμηνεία των όρων και ανάλογα επιβεβαιώνουν ή τροποποιούν το νόημα που είχαν αποδώσει στους όρους. | Εξωτερικοί σύνδεσμοι:   * [Ψηφιακό βιβλίο](http://ebooks.edu.gr/ebooks/v/html/8547/5204/Istoria_G-Gymnasiou_html-empl/index7_31.html) * Διαδικτυακά λεξικά, λ.χ.   https://www.greek-language.gr/greekLang/modern\_greek/tools/lexica/triantafyllides/  webex:   * Διαμοιρασμός οθόνης * chat |
| **Φάση 2.**  **Παρουσίαση των βασικών σημείων της ενότητας – καθαρά γνωστικός προσανατολισμός**  (Διάρκεια 8 λεπτά) | Θα γνωρίσετε μέσω μιας σύντομης [παρουσίασης](https://content.e-me.edu.gr/wp-admin/admin-ajax.php?action=h5p_embed&id=1018136) τα βασικά σημεία της σημερινής διδακτικής ενότητας που αφορούν στον Α’ΠΠ [τα αίτια του Α΄ΠΠ - η αφορμή της κήρυξης του πολέμου - τα αντίπαλα στρατόπεδα στην έναρξη του πολέμου - προσχωρήσεις/αποχω-ρήσεις (Τουρκία, Βουλγαρία, Ελλάδα, Ιταλία, Ρωσία, Αμερική) - κύρια μέτωπα (ανατολικό, δυτικό) - οι επιχειρήσεις του 1916, η καμπή του 1917  το τέλος του πολέμου]. Μπορείτε να διατυπώνετε τις παρατηρήσεις, τα σχόλιά σας και τυχόν απορίες κατά τη διάρκεια της παρουσίασης στο chat της webex. | Ο εκπαιδευτικός με το εργαλείο της e-me [course presentation](https://content.e-me.edu.gr/wp-admin/admin-ajax.php?action=h5p_embed&id=1018136) παρουσιάζει στους μαθητές τα βασικά σημεία της ενότητας με έμφαση στα ακόλουθα σημεία:   * τα αίτια του Α΄ΠΠ * η αφορμή της κήρυξης του πολέμου * τα αντίπαλα στρατόπεδα στην έναρξη του πολέμου * προσχωρήσεις/αποχω-ρήσεις (Τουρκία, Βουλγαρία, Ελλάδα, Ιταλία, Ρωσία, Αμερική) * κύρια μέτωπα (ανατολικό, δυτικό) * Οι επιχειρήσεις του 1916, η καμπή του 1917 * Το τέλος του πολέμου   Οι μαθητές επιδρούν μέσω του chat με απορίες, σχόλια, εντυπώσεις, παρατηρήσεις | Webex:   * Διαμοιρασμός οθόνης * chat   e-me:   * E-me content (Course Presentation) |
| **Φάση 3.**  **Ομαδικές δραστηριότητες**  (Διάρκεια: 20 λεπτά) | 1η ομαδική δραστηριότητα:  Στην παρουσίαση που προηγήθηκε έγινε αναφορά στα *αίτια* και την *αφορμή* του Α’ΠΠ, παρουσιάστηκαν τα κυριότερα *γεγονότα* και οι *συνέπειες* του Μεγάλου πολέμου. Συχνά όμως οι μαθητές δυσκολεύονται στη διάκριση αυτών των όρων. Εκπονήστε κατά ομάδες τη [δραστηριότητα](http://photodentro.edu.gr/v/item/ds/8521/11256) με τον τίτλο «*Διακρίνω αίτια, γεγονότα και συνέπειες του Α’ ΠΠ*) από το Φωτόδεντρο, για να ελέγξετε εάν εσείς τα καταφέρνετε καλύτερα!  2η ομαδική δραστηριότητα:  Παρατηρήστε προσεκτικά το [εικονογραφικό υλικό](https://www.spiegel.de/fotostrecke/photo-gallery-images-from-the-world-war-i-battlefields-fotostrecke-37026.html) από τον Α’ΠΠ (15 φωτογραφίες – ιστορικά τεκμήρια) που εκτίθενται στο διαδικτυακό τόπο του SPIEGEL. Η κάθε ομάδα πρέπει να επιλέξει τη φωτογραφία εκείνη η οποία κατά τη γνώμη των μελών της θα υποστήριζε με τον καλύτερο τρόπο ένα άρθρο στην ιστοσελίδα του σχολείου σας που θα δικαιολογούσε το χαρακτηρισμό του Α’ ΠΠ ως *τραγικού*. Γράψτε μία λεζάντα- σχόλιο για την φωτογραφία που επιλέξατε. Αναρτήστε τις επιλογές σας (φωτογραφία και λεζάντα-σχόλιο) στον τοίχο της e-me. | Οι μαθητές σε ομάδες εκπονούν δραστηριότητες αξιοποιώντας εξωτερικούς συνδέσμους.  Η πρώτη είναι δραστηριότητα ιστορικής διερεύνησης για την κατανόηση της έννοιας της *αιτιότητας* και τη διάκριση μεταξύ *αιτίων* και *συνεπειών*, *ιστορικών γεγονότων* και *φαινομένων*.  Η δεύτερη δραστηριότητα παρακινεί τους μαθητές να παρατηρήσουν προσεκτικά 15 φωτογραφίες – ιστορικά τεκμήρια από τον ιστότοπο του γερμανικού περιοδικού SPIEGEL και να επιλέξουν εκείνη που εκφράζει πιο χαρακτηριστικά την τραγικότητα του Μεγάλου πολέμου. Στη συνέχεια δημιουργούν μία συνοδευτική λεζάντα και αναρτούν τη φωτογραφία της επιλογής τους μαζί με τη λεζάντα στον τοίχο της e-me.  Ο εκπαιδευτικός εκ περιτροπής μπαίνει στα εικονικά δωμάτια, για να ενισχύσει την προσπάθεια των ομάδων και να λύσει απορίες. | Εξωτερικοί σύνδεσμοι:   * <http://photodentro.edu.gr/v/item/ds/8521/11256> * <https://www.spiegel.de/fotostrecke/photo-gallery-images-from-the-world-war-i-battlefields-fotostrecke-37026.html>   webex:   * Breakout sessions - τηλεσυνεργασία   e-me:   * τοίχος |
| **Φάση 4**.  Αξιολόγηση  (Διάρκεια 10 λεπτά) | 1η Φάση αξιολόγησης:  Έφτασε η ώρα της ψηφοφορίας! Παρατηρήστε στον τοίχο της e-me τις επιλογές των άλλων ομάδων καθώς και τις λεζάντες που αποδόθηκαν. Ψηφίστε στο polling που θα βρείτε ανοιχτό στη webex την πιο χαρακτηριστική φωτογραφία και την πιο εύστοχη λεζάντα!  2η Φάση αξιολόγησης (αυτοαξιολόγηση):  Απαντήστε σε ερωτήσεις τύπου: «Σωστό-Λάθος», «Πολλαπλής Επιλογής» και «Σύρε και άφησε» στις *e- me assignments* οι οποίες θα σας βοηθήσουν να ανακεφαλαιώσετε όσα μάθατε σήμερα αίτια – αφορμές του πολέμου, ποιες χώρες ανήκουν σε ποιους συνασπισμούς, σημαντικές χρονολογίες. | Οι μαθητές θα αξιολογήσουν με ψηφοφορία την πιο χαρακτηριστική φωτογραφία που επέλεξαν οι συμμαθητές τους και την πιο αποτελεσματική λεζάντα. Ο εκπαιδευτικός θα παράσχει ανατροφοδότηση και θα αξιολογήσει τη συμμετοχή των μαθητών στην επινόηση και δημιουργία της λεζάντας.    Στο κλείσιμο του μαθήματος οι διδασκόμενοι μπορούν να ανακεφαλαιώσουν τα βασικά σημεία της διδακτικής ενότητας με ποικιλία εργαλείων αξιολόγησης από την e-me. | webex:   * Breakout sessions * polling   e-me:   * τοίχος * e-me content : «Σωστό-Λάθος», «Πολλαπλής Επιλογής» και «Σύρε και άφησε» |
| **Φάση 5.**  Επέκταση – αναστοχασμός  (Διάρκεια 4 λεπτά για την παρουσίαση και ανάθεση στους μαθητές των εργασιών και την επίλυση τυχόν αποριών) | Ερωτήσεις διερεύνησης – επέκτασης από λίστα επιλογών:  Θα επιλέξετε και θα εκπονήσετε στο σπίτι μία από τις δύο εργασίες δημιουργικής γραφής που θα βρείτε στις *e- me assignments (e-me essays)*   1. Παρακολουθώ το [βίντεο](https://archive.ert.gr/625/) από το Αρχείο της ΕΡΤ (00.00 – 06.43) «Η έκρηξη του Α’ ΠΠ – ΤΟ ΠΑΝΟΡΑΜΑ ΤΟΥ ΑΙΩΝΑ) και ως ρεπόρτερ της εποχής αναλαμβάνω να γράψω ανταπόκριση από το Σεράγεβο της Βοσνίας σχετικά με τη δολοφονία του αρχιδούκα Φερδινάνδου και της γυναίκας του για την εφημερίδα με την οποία συνεργάζομαι (180-200 λέξεις) 2. Με αφορμή τη φωτογραφία 2 της [σελίδας 90 του σχολικού βιβλίου](http://ebooks.edu.gr/ebooks/v/html/8547/5204/Istoria_G-Gymnasiou_html-empl/index7_31.html) και αφού παρακολουθήσω το βίντεο «[Life in a trench – World war one](https://www.youtube.com/watch?v=_G4ZY66BG38&ab_channel=HISTORY)» του History Chanel γράφω ένα γράμμα από το μέτωπο σε ένα αγαπημένο μου πρόσωπο (180-200 λέξεις). | Στο τέλος του μαθήματος δίνονται δραστηριότητες διερεύνησης – επέκτασης με τις οποίες οι μαθητές θα παρακινηθούν να αντιληφθούν βιωματικά το κλίμα της εποχής του Μεγάλου πολέμου είτε υιοθετώντας το ρόλο ενός πολεμικού ανταποκριτή που κάνει ρεπορτάζ για την εφημερίδα του είτε του στρατιώτη που γράφει μέσα από τα χαρακώματα επιστολή σε αγαπημένο του πρόσωπο. | Εξωτερικοί σύνδεσμοι:   * <https://archive.ert.gr/625/> * <http://ebooks.edu.gr/ebooks/v/html/8547/5204/Istoria_G-Gymnasiou_html-empl/index7_31.html> * <https://www.youtube.com/watch?v=_G4ZY66BG38&ab_channel=HISTORY>   e-me assignments   * essay |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

Το παρόν διδακτικό σενάριο αναφέρεται σε μία διδακτική ενότητα που παρουσιάζεται με σχετικά συνοπτικό τρόπο στο σχολικό εγχειρίδιο, διδάσκεται σύμφωνα με τις οδηγίες του ΙΕΠ σε μία διδακτική ώρα και απαιτεί από τον εκπαιδευτικό εξαιρετική οργάνωση εκ των προτέρων, ώστε να επιτευχθεί αυστηρά ο χρονοπρογραμματισμός και να μην σπαταληθεί πολύτιμος χρόνος. Ο εκπαιδευτικός δημιουργεί ομάδες μαθητών, διευκολύνει τη συζήτηση, προωθεί διαρκώς την επικοινωνία και τη συνεργασία. Ειδικά κατά την 3η φάση του σεναρίου και στη διάρκεια της εκπόνησης της 1ης ομαδικής δραστηριότητας που περιέχει ιστορικούς όρους τους οποίους συχνά οι μαθητές συγχέουν, απαιτείται ο εκπαιδευτικός να παρέχει συνεχή υποστήριξη με διευκρινίσεις για την άρση τυχόν παρερμηνειών. Ενδέχεται να χρειαστεί να ακολουθηθούν εναλλακτικοί τρόποι υλοποίησης (π.χ. ανάθεση διαφοροποιημένων εργασιών), ειδικά εάν το επιβάλλει η σύνθεση του μαθητικού πληθυσμού (διαφορετικά επίπεδα ελληνομάθειας, μαθησιακές δυσκολίες, κ.λπ.). Είναι σημαντικό να ελέγχει την εμπλοκή των μαθητών και μαθητριών του και την ενεργό συμμετοχή τους στην ολομέλεια της τάξης και να τους/τις παρακινεί να εκφράζουν αιτιολογημένα τις κρίσεις τους (π.χ. στο στάδιο της αξιολόγησης των εργασιών των συμμαθητών τους και της ψηφοφορίας που συναντάμε στην 4η φάση του παρόντος σεναρίου). Τέλος, είναι σημαντικό να μην παραλείψει λόγω έλλειψης χρόνου να αναδείξει με τις οδηγίες που θα δώσει τη σημασία των εργασιών της τελευταίας φάσης (επέκταση- αναστοχασμός) που θα επιτρέψουν στους μαθητές να συναισθανθούν και να βιώσουν παραστατικά πλευρές της καθημερινότητας των ανθρώπων οι οποίοι έζησαν με τραγικό τρόπο τα γεγονότα της διδασκόμενης ιστορικής περιόδου.